
Layihə menecerinin etik kodeksi
Giriş
Layihə meneceri öz şərəfli peşəsini yerinə yetirməklə iqtisadiyyatın inkişafında böyük rol oynayır. Bu səbəbdən layihə meneceri öz işini peşəkar səviyyədə qurmalı, bütün etik normalara riayət etməli və komandanın üzvlərinin, tərəfdaşlarının, podratçıların, sifarişçinin etimadını qazanmalıdır.
Bölmə 1
Peşəkar layihə meneceri yüksək standartların tələblərinə cavab verməli və fəaliyyəti üzrə:
· öz hərəkətlərinə cavab verməlidir;
· müvafiq təhsilə, təcrübəyə və ya peşəkarlıq səviyyəsinə malik olduğu halda layihələri idarəetməyi və müəyyən məsuliyyəti öz üzərinə götürməyi bacarmalıdır;
· peşəkar işgüzarlığını həmişə yüksək səviyyədə saxlamaq və ixtisasartırmanın və peşəkar sertifikat almağın əhəmiyyətini dərk etməlidir;
· öz peşəsinin qədrini bilməli və onun nüfuzunu saxlamalıdır;
· təcrübə mübadiləsində aktiv iştirak etməli və digər həmkarlarını bu işə cəlb etməlidir
· ölkənin qanunlarına riayət etməlidir;
· bu Kodeksə uyğun olaraq öz fəaliyyətini həyata keçirməlidir və öz həmkarlarını bu kimi i.lərdə mükafatlandırmalıdır.
Bölmə 2
Layihələrin idarə edilməsi prosesində peşəkar menecer:

· maksimum səmərəliliyi təmin etməli və xərcləri minimumlaşdırmalıdır;
· ayrılmış büdcə və müəyyənləşdirilmiş müddət çərçivəsində layihəni keyfiyyətli və peşəkar şəkildə yerinə yetirmək üçün layihələrin idarə edilməsi metodları və vasitələrini tətbiq etməlidir;
· komanda üzvlərini, əməkdaşları və həmkarları dini, cinsi, yaş və sosial əlamətlərinə görə fərqləndirməməlidirlər;
· komanda üzvlərini zərərli fiziki və psixoloji təsirlərdən qorumalıdır;
· öz ünvanına tənqidi konstruktiv qəbul etməli və başqalarının hərəkətlərinə tənqidi yanaşmalıdır;
· komanda üzvlərinə, əməkdaşlarına və həmkarlarına peşəkarlıq səviyyəsinin inkişaf etdirilməsində kömək etməlidir.

Bölmə 3
Layihələrin idarə edilməsi sahəsində peşəkar menecer layihə sahibinə və sifarişçiyə münasibətdə:

· peşəkar və işgüzar şəraitdə onların maraqlarını vicdanla təmsil etməli;
· layihənin bütün məsələləri üzrə məlumatların kommersiya sirri olduğunu nəzərə alaraq onların məxfiliyini təmin etməli;
· sifarişçilərin, sahibkarların, peşəkar mütəxəssislərin və ictimai təşkilatların maraqlarının kəsişdiyini və münaqişə mənbəyinə çevriləcəyini əvvəlcədən hiss etməli və onları məlumatlandırmalıdır;
· hər hansı bir hədiyyənin alınmasına, rüşvətə, əmək haqqından əlavə ödəmələrə yol verilməməlidir;
· layihənin keyfiyyəti, büdcəsi və müddəti haqqında obyektiv və real hesabat verilməlidir.
Bölmə 4
Layihələrin idarə edilməsi sahəsində peşəkar menecer cəmiyyətə münasibətdə:

· ictimai təhlükəsizliyi, sağlamlığın qorunmasını təmin etməli, ümumi maraqlara toxunan xoşagəlməz və qanunsuz hərəkətlərə qarşı açıq çıxış etməlidir;
· layihələrin idarə edilməsi sahəsində əldə olunan müvəffəqiyyətlərdə “Layihə meneceri” rolunu qiymətləndirməli və ictimaiyyətə çatdırılmalıdır. 
Yuxaıda göstərilən etik normalarla tanış oldum və onlara riayət etməyə razıyam.

